Den Vest-Sjællandske Avis, 1828-04-09
J Staden Setubal ere forefaldne uroelige Begivenheder; Absolutisterne vilde udraabe Don Miguel til Konge; men de Constitutionelle satte sig derimod, og Embedsmændene bleve jagede ud af Byen; 4000 Mand Jnfanterie og 2 Kanoner ere blevne afsendte dertil. – En telegraphisk Depesche fra Lissabon af 15de Marts indeholder: at en Mængde Portugisere ile med at forlade deres Fædreneland: at de dannede Folkeklasser synes at være stemte for Constitutionen; men at Pøbelen forlanger den absolute Regiering; imidlertid var ikke noget endnu passeret som kunde bebude en Forandring i Regieringsformen. Jnfanten har sendt en Daase besat med Diamanter i Present til Admiral Hoste, som førte den Paqvetbaad der bragte ham over til Dover; men Admiralen vægrede sig ved at modtage Præsenten, og sagde, at han havde ført Skibet som Engelsk Officeer, hvorfor Jnfanten ikke var ham nogen Forbindtlighed skyldig. Ogsaa Greven af Villaffor, General Stubbs og mange andre vigtige Personer have forladt Portugal. Den nye Commandant, som er udnævnt til at føre befalingen i Oporto er en Slægtning af Marqvien af Chaves. – Bladet Times siger, at den Engelske Ambassadeur havde forskaffet sig Kundskab om en Plan, som var aftalt om at Don Miguel vilde lade sig udraabe til Konge af Portugal, tvertimod sin Broder Don Pedros erkiendte Rettigheder, til Præjudice for den unge Dronning Donna Maria den 2den og imod alle erkiendte Regler for Legitimiteten. Don Miguel vilde begive sig for et Syns Skyld paa et Jagtpartie, der lade sig omgive af en Mængde Bønder, Jagtbetiente og Røvere, og derpaa støde til Rebellerne i Spanien, i Spidsen for hvilke Jnfantinden af Bera skal staae. Efterat han var bleven udraabt Villa Vicosa til absolut Konge, saa vilde han udi stæde en Proclamation til Linietropperne og om mueligt i Forbindelse med dem marschere til Lissabon. De udenlandske Diplomater vilde ikke troe, at det saaledes forholdt sig indtil Sir Frederich Lamb forelagde dem authentiske Afskrifter af de Ordrer og Jnstructioner, som vare sendt til Rebellerne i Spanien; han resolverede nu til at standse de Engelske Troppers Afreise. Vel var der endnu kun 3000 Mand tilbage: men de vare dog tilstrækkelige til i Forbindelse med de Engelske Krigskibe at holde Rebellerne i Respekt, og Admiral Beauclerk opstillede sine Krigskibe næsten for Jndløbet til Havnen i en Linie, og saaledes at et af dem laae næsten udenfor den store Plads i Beiem, og Paladset Ajuda. Ogsaa Bladet Coureren siger: at Jnfantens Troløshed i at lade sig udraabe som Konge er næsten uden al Exempel, naar man betænker den Erklæring, som han personlig har afgivet til Keiseren af Østerrig og Kongen af Storbrittannien, og at han skriftlig har tilmeldt den Sidste, sin Broder og Kongen af Spanien at han vil blive Constitutionen troe. Man erfarer, at Ser F. Lamb har i en Conference med Don Miguel sagt ham: at han var i Besiddelse af den Brevvexling, som var ført med Kong Ferdinand, og af det Manifest, hvorved han vil lade sig udraabe til absolut Konge. Det nyeste No. af Bladet Coureren siger: at Don Miguel har opgivet den Plan at lade sig udraabe til Konge og at et Statsraad er bleven holdet. Greven af Villa-Real har næsten kastet sig ned for Fødderne af Jnfanten og forestillet ham, at hans Foretagender vilde kun drage hans egen Ruin efter sig. De Cortes ere blevne opløste paa en meget vilkaarlig Maade, som man siger fordi nogle Deputerede og deriblandt ogsaa nogle Pairs vilde andrage paa at Fædrenelandet blev erklæret i Fare og det saameget mere som Don Miguel har sagt, at han virkelig ikke har aflagt Eed paa Constitutionen, da han ikke er Regent ifølge samme. - General Clintons og den Engelske Ambassadeurs Huse, og de Brittiske Troppers Qvarteere ere opfyldte med Personer, som søge om Beskyttelse. General Clinton skal være syg af et Saar han har faaet. Jnfanten har villet forlægge ud paa Landet det 16de Jnfanterie=Regiment og 8de Carabin-Regiment, fordi de havde spillet Constitutions=Hymnen lige under hans Vinduer; men de havde vægret sig ved at forlade Staden. Det 60de Engelske Regiment spillede samme Hymne, da det om Aftenen den 13de Marts marscherede igiennem Staden. Det Franske officielle Blad Messager erklærer: at den Franske Regiering vil aldrig billige Don Miguels Foretagender, og tillige at Spaniens Rømning synes at være definitiv opsat.